Nariadenie Rady (EHS) č. 226/85
z 29. januára 1985
o uzatvorení Dohody o spolupráci medzi Európskym hospodárskym spoločenstvom a Jemenskou arabskou republikou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej články 113 a 235,
so zreteľom na návrh Komisie [1],
so zreteľom na stanovisko Európskeho parlamentu [2],
keďže na dosiahnutie svojich cieľov v oblasti vonkajších hospodárskych vzťahov by Európske hospodárske spoločenstvo malo uzavrieť dohodu o spolupráci s Jemenskou arabskou republikou; keďže určité programy hospodárskej spolupráce stanovené dohodou presahujú rámec právomocí stanovených v súlade so spoločnou obchodnou politikou,
PRIJALA TOTO NARIADENIE:
Článok 1
Týmto sa v mene spoločenstva schvaľuje dohoda medzi Európskym hospodárskym spoločenstvom a Jemenskou arabskou republikou.
Text dohody je priložený k tomuto nariadeniu.
Článok 2
Predseda Rady predloží oznámenie, ktoré ustanovuje článok 7 dohody [3].
Článok 3
Komisia za pomoci predstaviteľov členských štátov zastupuje spoločenstvo v rámci spoločného výboru ustanoveného článkom 5 dohody.
Článok 4
Toto nariadenie nadobúda účinnosť tretí deň od jej uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 29. januára 1985